ਇੰਟਰਸਟੈਲਰ (ਫ਼ਿਲਮ)
ਇੰਟਰਸਟੈਲਰ 2014 ਦੀ ਇੱਕ ਬਰਤਾਨਵੀ-ਅਮਰੀਕੀ ਵਿਗਿਆਨਕ ਗਲਪ ਫ਼ਿਲਮ ਹੈ, ਜਿਹੜੀ ਕਿ ਕ੍ਰਿਸਟੋਫਰ ਨੋਲਨ ਵਲੋਂ ਨਿਰਦੇਸ਼ਤ ਹੈ। ਇਸ ਵਿੱਚ ਮੈਥਿਊ ਮੈਕੋਨਹੇ, ਐਨ ਹੈਥਅਵੇ, ਜੈਸਿਕਾ ਚੈਸਟੇਇਨ, ਬਿਲ ਇਰਵਿਨ, ਐਲਨ ਬਰਸਟਾਇਨ, ਜੌਨ ਲਿਥਗੋ, ਮਾਈਕਲ ਕੇਇਨ, ਅਤੇ ਮੈਟ ਡੈਮੋਨ ਨੇ ਮੁੱਖ ਕਿਰਦਾਰ ਕੀਤੇ ਹਨ। ਫ਼ਿਲਮ ਵਿੱਚ ਵਿਖਾਇਆ ਜਾਂਦਾ ਹੈ ਕਿ ਮਨੁੱਖ ਆਪਣੇ ਬਚਾਅ ਲਈ ਜੂਝਦੇ ਪਏ ਹਨ ਅਤੇ ਇੱਕ ਬ੍ਰਹਿਮੰਡ ਯਾਤਰੀਆਂ ਦੀ ਕਹਾਣੀ ਵਿਖਾਈ ਜਾਂਦੀ ਹੈ ਜੋ ਕਿ ਸ਼ਨੀ (ਸੈਟਰਨ) ਗ੍ਰਹਿ ਦੇ ਨੇੜੇ ਦੇ ਇੱਕ ਵਰਮਹੋਲ ਰਾਹੀਂ ਮਨੁੱਖਤਾ ਲਈ ਨਵੇਂ ਗ੍ਰਹਿ ਦੀ ਭਾਲ਼ ਕਰਦੇ ਹਨ।